# El manual del &cantor;

## Introducció

El &cantor; és una aplicació que us permetrà utilitzar les vostres aplicacions de matemàtiques preferides des d'una elegant interfície de full de treball integrada amb el &kde;. Proporciona diàlegs per a ajudar amb les tasques habituals i us permetrà compartir els vostres fulls de treball amb els altres.

## Ús del &cantor;

Captura de pantalla: Aquí hi ha una captura de pantalla del &cantor; Captura de pantalla

### Característiques del &cantor;

- Una intuïtiva vista del full de treball per a avaluar les expressions.

- Els resultats de la gràfica dibuixada es mostren dins del full de treball.

- Una estructura fàcil basada en connectors que permet afegir diferents dorsals.

- Integració d'«Obtén novetats candents» (GetHotNewStuff) per a permetre descarregar (o carregar) fulls de treball d'exemple.

- Escriure una fórmula matemàtica emprant &latex;.

- Ressaltat de la sintaxi segons el dorsal.

- Els diàlegs d'assistent basats en el connector per a ajudar amb les tasques habituals, com ara integrar una funció o introduir una matriu.

### Els dorsals del &cantor;

El &cantor; ofereix diverses opcions per als dorsals que vulgueu utilitzar. Les opcions dependran del que vulgueu aconseguir.

Actualment hi ha disponibles els dorsals següents:

Sage:

- El «Sage» és un programari matemàtic lliure sota la llicència GPL. Combina la potència de la munió d'aplicacions de codi obert existents, amb una interfície comuna basada en Python. Per a més informació, vegeu https://sagemath.org.

Maxima:

- El «Maxima» és un sistema per a la manipulació d'expressions simbòliques i numèriques, inclosa la derivació, integració, sèries de Taylor, transformades de Laplace, equacions diferencials ordinàries, sistemes d'equacions lineals, polinomis, conjunts, llistes, vectors, matrius i tensors. El «Maxima» aconsegueix resultats numèrics d'alta precisió gràcies a la utilització de fraccions exactes, enters de precisió arbitrària i nombres de coma flotant de precisió variable. El «Màxima» pot crear gràfiques de funcions i dades en dues i tres dimensions. Per a més informació, vegeu http://maxima.sourceforge.net.

R:

- L'«R» és un llenguatge i un entorn per a computació i gràfiques estadístiques, similar al llenguatge i entorn «S». Ofereix una àmplia varietat de tècniques estadístiques (modelatge lineal i no lineal, proves estadístiques clàssiques, anàlisi de sèries temporals, classificació, anàlisi de clústers, ciència de dades...) i gràfiques, i és altament ampliable. El llenguatge «S» sovint és el vehicle escollit per a la recerca en metodologia estadística, i «R» ofereix una via de codi obert per a participar en aquesta activitat. Per a més informació, vegeu https://www.r-project.org.

Julia:

- El «Julia» és un llenguatge de programació dinàmica d'alt nivell i rendiment de propòsit general per a la computació tècnica, amb una sintaxi que és familiar als usuaris d'altres entorns de computació tècnica. Proporciona un compilador sofisticat, execució en paral·lel distribuïda, precisió numèrica i una extensa biblioteca de funcions matemàtiques. Per a més informació, vegeu la documentació de Julia.

&kalgebra;:

- El &kalgebra; és una calculadora gràfica basada en MathML, la qual s'inclou amb el projecte d'educació del &kde;. Per a més informació, vegeu https://edu.kde.org/kalgebra/.

Qalculate!:

- El Qalculate! no és un programa que imita el funcionament de la calculadora més barata. Qalculate! pretén treure profit de la potència, flexibilitat i superior interfície dels ordinadors moderns. El centre d'atenció de Qalculate! és la introducció d'expressions. En lloc d'introduir cada nombre d'una expressió matemàtica per separat, podeu escriure directament l'expressió completa i modificar-la més endavant. La interpretació de les expressions és flexible i tolerant a fallades, i si mai us equivoqueu, el Qalculate! us ho farà saber. Tanmateix, les expressions no resolubles totalment no es consideren errors. El Qalculate! les simplificarà tant com pugui i respondrà amb una expressió. A més de nombres i operadors aritmètics, una expressió pot contenir qualsevol combinació de variables, unitats i funcions. Per a més informació, vegeu http://qalculate.github.io/.

Python2 i Python3:

- El Python és un llenguatge de programació dinàmica molt potent que s'utilitza en una àmplia varietat de dominis d'aplicació. Hi ha diversos paquets de Python per a la programació científica.

  El Python es distribueix sota llicència Python Software Foundation license (compatible amb la GPL). Per a més informació, vegeu el lloc web oficial.

  Aquest dorsal afegeix un element addicional al menú principal del &cantor;, Paquet. L'únic element d'aquest menú és Paquet Importa un paquet. Aquest element es pot utilitzar per a importar paquets de Python al full de càlcul.

Scilab:

- L'Scilab és un programari lliure multiplataforma de càlcul numèric, i un llenguatge de programació d'alt nivell orientat a la manipulació de nombres.

  L'Scilab es distribueix sota llicència CeCILL (compatible amb la GPL). Per a més informació, vegeu https://www.scilab.org/.

  Necessitareu Scilab versió 5.5 o superior instal·lada al vostre sistema perquè aquest dorsal sigui utilitzable.

Octave:

- L'«Octave» de &GNU; és un llenguatge d'alt nivell orientat principalment al càlcul numèric. Ofereix una línia d'ordres còmoda per tal de resoldre problemes lineals i no lineals numèricament, i per a efectuar altres experiments numèrics utilitzant un llenguatge que és altament compatible amb «MATLAB». Per a més informació, vegeu https://octave.org/.

Lua:

- El «Lua» és un llenguatge de creació de scripts ràpid i lleuger, amb una sintaxi de procediment senzilla. Hi ha diverses biblioteques en «Lua» dirigides a les matemàtiques i la ciència.

  Per a més informació, vegeu https://www.lua.org/.

  Aquest dorsal només admet LuaJIT 2.

### L'espai de treball del &cantor;

Captura de pantalla de l'espai de treball en el &cantor; Captura de pantalla de l'espai de treball en el &cantor;

La interfície del full de treball del &cantor; consisteix en tres parts:

1. La barra de pestanyes, des d'on podreu canviar entre els fulls de treball oberts.

2. Un plafó d'ajuda, on es mostrarà ajuda per a una ordre específica si introduïu `?? `ordre``, `describe(`ordre`)` o `example(`ordre`)` (dorsal Maxima).

3. Un plafó «Gestor de variables» on podreu veure la llista de totes les variables disponibles en el full de treball actual. Els plafons «Ajuda» i «Gestor de variables» es mostren com pestanyes a la barra lateral d'una finestra del &cantor;. El gestor de variables es pot utilitzar només per als dorsals de Maxima (si està habilitat a la pàgina Maxima en el diàleg de configuració Arranjament Configura el &cantor;...), &kalgebra;, Octave, Python2, Python3, Qalculate i Scilab.

4. El full de treball mateix.

#### El full de treball

El full de treball és l'àrea bàsica per a treballar amb el &cantor;. Utilitzant-lo, podreu introduir expressions, permetent als dorsals realitzar els càlculs i veure el resultat. Les ordres dels fulls de treball accepten dependre del dorsal escollit, de manera que haureu d'aprendre la sintaxi apropiada del dorsal (el botó Mostra l'ajuda us hi durà directament). Si coneixeu l'ordre, però necessiteu informació addicional, podeu escriure «? `ordre`», i apareixerà l'ajuda contextual a la dreta del full de treball. Per a veure alguns exemples de fulls de treball, podeu anar a l'element de menú Fitxer Descarrega fulls de treball d'exemple, i descarregar fulls de treball que han publicat altres usuaris.

Per a controlar cada entrada d'ordre en el full de treball, podeu utilitzar els botons de control que es mostren a la part dreta del full de treball quan passeu per sobre del camp d'entrada amb el cursor del ratolí. Hi ha tres accions bàsiques per a cada entrada: Avalua l'entrada per a actualitzar el resultat dels càlculs per a l'entrada. Arrossega l'entrada per a moure l'entrada a un altre lloc del full de treball actual i Elimina l'entrada per a eliminar l'entrada del full de treball actual.

La configuració i l'alineació del tipus de lletra de les entrades en el full de treball es poden canviar utilitzant una barra d'eines que hi ha a sobre del full de treball.

##### Configuració

El menú Arranjament permet canviar algunes opcions de configuració de l'aparença del vostre full de càlcul actual.

Compon emprant LaTeX

- Aquesta opció canvia la manera en què es presentaran els resultats. Si s'activa, el resultat passarà a través del sistema &latex;, per a produir fórmules visualment atractives. Per exemple, 3*x^2*sqrt(2)*x+2/3 es convertirà en 3*x^2*sqrt(2)*x+2/3

Ressaltat de la sintaxi

- El ressaltat de la sintaxi augmenta la llegibilitat del codi, ressaltant en colors diferents les paraules clau o els parèntesis coincidents.

Compleció

- Quan aquesta opció està activada, el &cantor; mostrarà les possibles complecions per a l'ordre que esteu escrivint quan premeu la tecla . Si només hi ha una opció, s'inserirà la resta de l'ordre.

Números de les línies

- Aquesta opció controla si les diferents expressions han de tenir un número al davant. Això us permetrà recuperar més resultats -en el Maxima, per exemple, això es fa amb l'ordre %O1.

Anima el full de treball

- Aquesta opció controla si s'utilitzaran les diferents animacions per a ressaltar els canvis en un full de treball.

Matemàtiques incrustades

- Aquesta opció controla si es representen expressions matemàtiques dins de `$$..$$` a les entrades de Text i &Markdown;, i està habilitada de manera predeterminada (cal tenir instal·lat pdflatex).

### Els diàlegs de l'assistent

Hi ha diversos diàlegs d'assistent implementats al &cantor; per a alleujar algunes de les operacions bàsiques.

Es pot accedir a aquests diàlegs utilitzant els elements del menú principal. Cada dorsal té els seus propis diàlegs d'assistent.

#### El diàleg Creació d'una matriu

Captura de pantalla del diàleg «Creació d'una matriu» en el &cantor; Captura de pantalla del diàleg «Creació d'una matriu» en el &cantor;

Aquest diàleg es pot utilitzar per a introduir matrius. Podeu definir les dimensions de la matriu i els seus elements.

És possible navegar entre les cel·les ràpidament durant l'entrada de dades utilitzant la tecla .

#### El diàleg Operació amb matrius

Captura de pantalla del diàleg «Entrada d'una matriu» en el &cantor; Captura de pantalla del diàleg «Entrada d'una matriu» en el &cantor;

Aquest diàleg permet introduir el nom de la matriu per a calcular els seus vectors propis (autovectors), els valors propis (autovalors) o invertits de la matriu. El valor predeterminat (`%`) s'utilitza per a referir-se al resultat anterior de càlcul o d'entrada de dades.

#### El diàleg Diferenciació

Captura de pantalla del diàleg «Diferenciació» en el &cantor; Captura de pantalla del diàleg «Diferenciació» en el &cantor;

Aquest diàleg permet introduir l'expressió de la funció a diferenciar, el nom de la variable i l'ordre de la derivada.

#### El diàleg Integració

Captura de pantalla del diàleg «Integració» en el &cantor; Captura de pantalla del diàleg «Integració» en el &cantor;

Aquest diàleg permet introduir l'expressió de la funció a integrar, el nom de la variable i els límits d'integració (per a la integral definida).

#### El diàleg Resol les equacions

Captura de pantalla del diàleg «Resol les equacions» en el &cantor; Captura de pantalla del diàleg «Resol les equacions» en el &cantor;

Aquest diàleg permet introduir equacions a resoldre (cada equació en una línia separada) i les variables a determinar (separades per la coma).

#### El diàleg Importa un paquet

Captura de pantalla del diàleg «Importa un paquet» en el &cantor; Captura de pantalla del diàleg «Importa un paquet» en el &cantor;

Aquest diàleg permet introduir el nom del paquet a importar (&pex;, `numpy` per a Python).

#### El diàleg Gràfiques

Captura de pantalla del diàleg «Gràfica» en el &cantor; (pestanya Funcions) Captura de pantalla del diàleg «Gràfica» en el &cantor; (pestanya Funcions)

Les opcions en aquest diàleg se separen en dos grups utilitzant pestanyes. La pestanya Funcions permet introduir funcions a la gràfica.

Per a introduir una nova funció, feu clic a Afegeix. Feu doble clic a la cel·la Títol i introduïu el títol, llavors feu doble clic a la cel·la Expressió i introduïu l'expressió de la funció.

Captura de pantalla del diàleg «Gràfica» en el &cantor; (pestanya Opcions) Captura de pantalla del diàleg «Gràfica» en el &cantor; (pestanya Opcions)

La pestanya Opcions s'utilitza per a definir les opcions de gràfica i llegenda. Podreu afinar gairebé totes les opcions de la gràfica per a obtenir un aspecte agradable de la vostra figura.

#### El diàleg Gràfica en 2D

Captura de pantalla del diàleg «Gràfica en 2D» en el &cantor; Captura de pantalla del diàleg «Gràfica en 2D» en el &cantor;

Aquest diàleg permet introduir l'expressió de la funció, la seva variable i els límits per a aquesta variable.

#### El diàleg Gràfica en 3D

Captura de pantalla del diàleg «Gràfica en 3D» en el &cantor; Captura de pantalla del diàleg «Gràfica en 3D» en el &cantor;

Aquest diàleg permet introduir l'expressió de la funció, les seves variables i els límits per a cada variable.

## Referència d'ordres

### La finestra principal del &cantor;

El &cantor; té els elements de menú comuns del &kde;. Per a obtenir més informació, llegiu la secció sobre El menú Ajuda en els Fonaments del &kde;.

A continuació es llisten els elements de menú addicionals o especials que hi ha al &cantor;. Recordeu que alguns menús només es mostren per als dorsals que tenen la implementació corresponent.

#### El menú Fitxer

&Ctrl;N Fitxer Nou

- Crea un full de treball nou amb el dorsal predeterminat.

Fitxer Nou `Dorsal`

- Crea un full de treball nou amb el dorsal escollit.

&Ctrl;O Fitxer Obre...

- Obre un full de treball nou admès amb el diàleg de fitxers.

Fitxer Obre'n un de recent

- Tria un full de càlcul d'una llista de fitxers utilitzats recentment.

Fitxer Descarrega fulls de treball d'exemple

- Obre el diàleg per a descarregar exemples enviats per altres usuaris del &cantor; amb Obtén novetats candents (GetHotNewStuff).

Fitxer Obre un exemple

- Obre el diàleg per a escollir un exemple a carregar. Els exemples s'han de descarregar abans amb Fitxer Descarrega fulls de treball d'exemple.

Fitxer Desa com a text net

- Permet desar el full de treball actual com a un document de text sense format.

Fitxer Exporta a LaTeX

- Permet desar el full de treball actual com un document de &latex;.

Fitxer Publica el full de treball

- Obre el diàleg per a publicar el vostre full de treball actual i posar-lo a disposició d'altres usuaris del &cantor; a través de Obtén novetats candents (GetHotNewStuff).

Fitxer Executa un script

- Permet carregar i executar els scripts de procés per lots per al dorsal actual.

#### El menú Visualitza

Visualitza Plafons

- Permet canviar la visibilitat d'algunes pestanyes a la barra lateral. Les opcions són:

  Navegador de fitxers

- Alterna la visibilitat de la pestanya Navegador de fitxers a la barra lateral.

Ajuda

- Alterna la visibilitat de la pestanya Ajuda a la barra lateral.

Gestor de variables

- Alterna la visibilitat de la pestanya Gestor de variables a la barra lateral.

&Ctrl;+ Visualitza Apropa

- Apropa el full de treball actual en un 10%.

&Ctrl;- Visualitza Allunya

- Allunya el full de treball actual en un 10%.

Visualitza Mostra l'editor de scripts

- Obre la finestra de l'editor de scripts de procés per lots per al dorsal actual.

#### El menú Full de treball

&Ctrl;E Full de treball Avalua el full de treball

- Activa l'avaluació de tot el full de treball.

&Maj;&Intro; Full de treball Avalua l'entrada

- Activa l'avaluació de l'entrada actual.

&Ctrl;&Intro; Full de treball Insereix una entrada d'ordre

- Insereix una entrada d'ordre nova a sota de la posició actual del cursor.

Full de treball Insereix una entrada de text

- Insereix una entrada de text nova a sota de la posició actual del cursor.

Full de treball Insereix una entrada de Markdown

- Insereix una entrada de &Markdown; a sota de la posició actual del cursor.

Full de treball Insereix una entrada de LaTeX

- Insereix una entrada de &latex; a sota de la posició actual del cursor.

Full de treball Insereix una imatge

- Insereix una imatge a sota de la posició actual del cursor.

Full de treball Insereix un salt de pàgina

- Insereix el salt de pàgina a sota de la posició actual del cursor.

Full de treball Redueix tots els resultats

- Replega tots els resultats de l'entrada d'ordres.

Full de treball Expandeix tots els resultats

- Expandeix tots els resultats de l'entrada d'ordres.

Full de treball Elimina tots els resultats

- Elimina tots els resultats de l'entrada d'ordres.

&Maj;∇ Full de treball Elimina l'entrada actual

- Elimina l'entrada actual del full de treball.

#### El menú Àlgebra lineal

Àlgebra lineal Crea una matriu

- Obre el diàleg assistent «Creació d'una matriu».

Àlgebra lineal Calcula els autovalors

- Obre el diàleg assistent «Introducció del nom de la matriu» per a calcular els seus propis valors i dimensions de les multiplicitats dels valors propis en l'ordre corresponent.

Àlgebra lineal Calcula els autovectors

- Obre el diàleg assistent «Introducció del nom de la matriu» per a calcular els seus valors propis, dimensions de les multiplicitats dels valors propis i els vectors propis en l'ordre corresponent.

Àlgebra lineal Inverteix una matriu

- Obre el diàleg assistent «Introducció del nom de la matriu» per a trobar la inversa de la matriu.

#### El menú Calcula

Calcula Deriva

- Obre el diàleg «Paràmetres de la diferenciació».

Calcula Integra

- Obre el diàleg «Paràmetres de la integració».

Calcula Resol les equacions

- Obre el diàleg «Introducció de paràmetres» per a resoldre equacions lineals i no lineals.

#### El menú Paquet

Paquet Importa un paquet

- Obre el diàleg «Importació d'un paquet».

#### El menú Gràfiques

Gràfiques Gràfica

- Obre el diàleg «Paràmetres de la gràfica».

Gràfiques Gràfica en 2D

- Obre el diàleg «Paràmetres de la gràfica».

Gràfiques Gràfica en 3D

- Obre el diàleg «Paràmetres de la gràfica».

#### Els menús Arranjament i Ajuda

El &cantor; té la configuració comuna al &kde; i els elements dels menús Arranjament i Ajuda. Per a obtenir més informació, vegeu les seccions sobre El menú Arranjament i El menú Ajuda en els Fonaments del &kde;.

## Preguntes i respostes

L'element de menú Compon emprant LaTeX no està disponible.

No tots els dorsals admeten totes les opcions. La versió actual admet la sortida &latex; per als dorsals Maxima, Qalculate! i Sage.

Tinc instal·lats el Sage/Maxima o altres CAS admesos, però no apareix el dorsal corresponent.

Una possible explicació és que el &cantor; no detecta correctament la ubicació. Aneu al diàleg Arranjament Configura el &cantor;... i canvieu el Camí a l'aplicació adequada sobre la pàgina del dorsal.

Quin nom tan peculiar. Què té a veure amb les matemàtiques?

El &cantor; deu el seu nom al matemàtic alemany Georg Cantor, el creador de la teoria de conjunts.

## Crèdits i llicència

&cantor;

Copyright del programa 2009-2011 Alexander Rieder alexanderrieder@gmail.com

Copyright de la documentació © 2009-2011 Alexander Rieder alexanderrieder@gmail.com

Traductor/Revisor de la documentació: &credits.Antoni.Bella;

&underFDL; &underGPL;
&documentation.index;